pythainlp/thaigov-v2-corpus-22032023 huggingface dataset:
วันพฤหัสบดีที่ 18 กุมภาพันธ์ 2564
ดีอีเอส เตือน ใช้แอปฯ "Clubhouse" ด้วยความระมัดระวัง อย่าละเมิดสิทธิ์ผู้อื่น ไม่ทำผิดกฎหมาย ชี้ เจ้าหน้าที่พร้อมติดตามตรวจสอบและดำเนินคดีทันที เหมือนทุกแพลตฟอร์ม
ดีอีเอส เตือน ใช้แอปฯ "Clubhouse" ด้วยความระมัดระวัง อย่าละเมิดสิทธิ์ผู้อื่น ไม่ทำผิดกฎหมาย ชี้ เจ้าหน้าที่พร้อมติดตามตรวจสอบและดำเนินคดีทันที เหมือนทุกแพลตฟอร์ม
หลังจากที่พบว่ามีผู้ใช้โซเชียลมีเดียได้เริ่มเข้าไปใช้งาน แอปพลิเคชัน "Clubhouse" กันอย่างแพร่หลาย โดยในแอปพลิเคชันดังกล่าว มีลักษณะการใช้งานที่ผู้ใช้จะตั้งกลุ่มพูดคุยแสดงความคิดเห็นในเรื่องต่าง ๆ เป็นรูปแบบการใช้เสียง ไม่มีภาพ ซึ่งจากการสังเกตการณ์และติดตาม จากสื่อมวลชนรายงาน พบว่า มีกลุ่มที่เคลื่อนไหวทางการเมือง และกลุ่มต่าง ๆ ได้ใช้แอพพลิเคชันนี้แสดงความคิดเห็นและให้ข้อมูลที่เข้าข่ายบิดเบือน สร้างความเสียหาย และอาจนำไปสู่การกระทำความผิดกฎหมายได้นั้น
โดยนายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส) เปิดเผยถึงเรื่องนี้ว่า กระทรวงดิจิทัลฯ และเจ้าหน้าที่รัฐได้ติดตาม การใช้งานของ แอพพลิเคชัน Clubhouse ตั้งแต่แรกที่มีผู้เริ่มใช้งาน ซึ่งแม้ว่าการใช้งานเป็นลักษณะกลุ่มปิดที่ต้องมีเพื่อนเชิญเข้าร่วมกลุ่มก็ตาม แต่การใช้โซเชียลมีเดียทุกรูปแบบ หากใช้ให้เกิดประโยชน์ก็จะส่งผลดีต่อการใช้งาน เกิดผลดีต่อสังคม
แต่ทั้งนี้ ก็ฝากเตือนไปยังผู้ใช้แอปพลิเคชันดังกล่าว ว่า หากไม่ระมัดระวังใช้ในทางที่ผิด เกิดการละเมิดสิทธิส่วนบุคคลอื่น สร้างความเสียหาย ถือว่ามีความผิดตามกฎหมาย ทั้งพระราชบัญญัติว่าด้วยการกระทําความผิดเกี่ยวกับคอมพิวเตอร์พ.ศ.2563 และที่แก้ไขเพิ่มเติม รวมถึงกฎหมายอื่น ๆ โดยเจ้าหน้าที่ตำรวจและผู้ที่เกี่ยวข้องพร้อมดำเนินการตามขั้นตอนของกฎหมายทันที เช่นเดียวกับที่ได้ติดตามตรวจสอบการใช้งานโซเชียลมีเดียในแพลตฟอร์มอื่น ๆ ด้วย
*******************
วันพฤหัสบดีที่ 18 กุมภาพันธ์ 2564
สธ.แสดงความเสียใจกับครอบครัว นพ.ปัญญา
กระทรวงสาธารณสุข แสดงความเสียใจกับครอบครัวนายแพทย์ปัญญา หาญพาณิชย์พันธุ์ ที่เสียชีวิตจากการรักษาผู้ติดเชื้อโควิด 19 ที่จังหวัดมหาสารคาม
วันนี้ (18 กุมภาพันธ์ 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า กระทรวงสาธารณสุข ขอแสดงความเสียใจกับครอบครัวของนายแพทย์ปัญญา หาญพาณิชย์พันธุ์ แพทย์จังหวัดมหาสารคาม ที่เสียชีวิตจากโรคโควิด 19หลังจากให้การรักษาผู้ติดเชื้อโควิด 19 ที่คลินิกส่วนตัว จำนวน 3 ราย แพทย์ท่านนี้เคยรับราชการเป็นแพทย์อายุรกรรมประจำโรงพยาบาลมหาสารคาม เป็นแพทย์ที่ดี เป็นที่รักใคร่ เคารพนับถือของประชาชน ภายหลังเกษียณอายุราชการยังคงให้การดูแลรักษาประชาชน และทำงานช่วยเหลือสังคมอย่างต่อเนื่อง นับเป็นการสูญเสียบุคลาการแพทย์ที่มีความความตั้งใจทำงานสร้างประโยชน์ให้กับสังคมมาโดยตลอด
นายแพทย์เกียรติภูมิกล่าวต่อว่า ขอความร่วมมือประชาชนเมื่อป่วยขอให้ป้องกันการแพร่เชื้อไปสู่ผู้อื่น สวมหน้ากากอนามัย หน้ากากผ้า ล้างมือบ่อย ๆ หลีกเลี่ยงที่ชุมชน อยู่ให้ห่างจากผู้อื่น ที่สำคัญเมื่อไปรับการรักษาที่สถานพยาบาลขอให้แจ้งความเสี่ยงของตนเอง อย่าปกปิด ให้ข้อมูลที่เป็นจริงแก่แพทย์ผู้รักษาและบุคลากรการแพทย์ทราบด้วย เพื่อไม่ให้เกิดความสูญเสียเช่นนี้ขึ้นอีก
***************************** 18 กุมภาพันธ์ 2564
วันพฤหัสบดีที่ 18 กุมภาพันธ์ 2564
มาตรฐานสินค้าเกษตรสำหรับเกลือทะเล
ก.เกษตรฯ เร่งขับเคลื่อนการตรวจประเมินมาตรฐานสินค้าเกษตรสำหรับเกลือทะเล
นายอำพันธุ์เวฬุตันติรองปลัดกระทรวงเกษตรและสหกรณ์เป็นประธานการประชุมคณะทำงานเตรียมความพร้อมการตรวจประเมินตามมาตรฐานสินค้าเกษตรสำหรับเกลือทะเลครั้งที่2-2/2564ณห้องประชุมOperation Roomกรมส่งเสริมการเกษตรซึ่งที่ประชุมได้มีการพิจารณาแนวทางการดำเนินงานการตรวจประเมินมาตรฐานสินค้าเกษตรสำหรับเกลือทะเลตามร่างคู่มือการปฏิบัติงานStandard Operating Procedure (SOP)การตรวจรับรองแหล่งผลิตGAPการทำนาเกลือและเกลือทะเลธรรมชาติโดยพิจารณาปรับและลดกระบวนการขั้นตอนการทำงานของเจ้าหน้าที่ให้กระชับรวดเร็วและมีประสิทธิภาพมากขึ้นโดยมีมติให้มอบฝ่ายเลขาฯปรับแก้ร่างคู่มือฯตามมติที่ประชุมให้แล้วเสร็จภายในวันที่1มีนาคม2564คาดจะประกาศใช้ภายในเดือนมีนาคม2564เพื่อให้การดำเนินงานทันต่อฤดูการผลิตของเกษตรกรต่อไป
วันพฤหัสบดีที่ 18 กุมภาพันธ์ 2564
รองนายกฯ พล.อ.ประวิตร ยืนยันไม่มีส่วนเกี่ยวข้อง กับการอ้างชื่อรับผลประโยชน์ จากงานขององค์การทหารผ่านศึก
รองนายกฯ พล.อ.ประวิตร ยืนยันไม่มีส่วนเกี่ยวข้อง กับการอ้างชื่อรับผลประโยชน์ จากงานขององค์การทหารผ่านศึก
วันนี้ (18 ก.พ.64) เวลา 17.40 น. ณ ห้องประชุมสภาผู้แทนราษฎร อาคารรัฐสภา พลเอก ประวิตร วงษ์สุวรรณ รองนายกรัฐมนตรี กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 25 (สมัยสามัญประจำปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล ถึงกรณีการกล่าวหาเรียกรับผลประโยชน์ที่เกี่ยวกับองค์การทหารผ่านศึก ว่า องค์การทหารผ่านศึกเป็นองค์กรการกุศลเพื่อดูแลทหารผ่านศึกและครอบครัวทหารผ่านศึก และทหารนอกประจำการเพื่อให้สามารถดำรงชีวิตอยู่ได้ ซึ่งในการประชุมคณะรัฐมนตรีเมื่อวันที่ 17 ตุลาคม 2556 ในสมัยอดีตนายกรัฐมนตรีนางสาวยิ่งลักษณ์ ชินวัตร มีมติให้องค์การทหารผ่านศึกได้รับสิทธิพิเศษ ประเภทไม่บังคับในการรับจ้างงานพัฒนา การก่อสร้าง ปรับปรุง ฟื้นฟูแหล่งน้ำ และได้เริ่มรับจ้างทำงานการฟื้นฟูแหล่งน้ำ มาตั้งแต่ปี พ.ศ. 2558 ซึ่งในการทำงานพบปัญหาข้อขัดข้องโดยส่วนรวม ซึ่งเป็นรูปแบบที่ไม่ตรงกับความต้องการของประชาชนในพื้นที่ จนนำไปสู่การเรียกร้องให้องค์การทหารผ่านศึกชี้แจงข้อเท็จจริงต่อ ป.ป.ช. และสำนักงานการตรวจเงินแผ่นดิน ซึ่งปัจจุบันก็ยังไม่มีการชี้ข้อมูลความผิดในส่วนของ องค์การทหารผ่านศึก ต่อมาเมื่อคณะรัฐมนตรีได้มีมติระงับสิทธิพิเศษในปี พ.ศ. 2560 องค์การทหารผ่านศึกก็ไม่ได้รับงานขุดคลองมาจากหน่วยใดอีกเลยจนถึงปัจจุบัน
รองนายกรัฐมนตรียังกล่าวด้วยว่า การที่มีการอ้างชื่อตนว่าไปรับผลประโยชน์เงินทองนั้นตนไม่มีส่วนเกี่ยวข้อง ยืนยันว่าไม่มีเจตนาที่จะทุจริตหรือกระทำการใด ๆ ก็ตามที่ไม่เป็นไปตามกฎหมาย และยืนยันว่า ไม่มีรายรับจากสิ่งต่าง ๆ เหล่านี้
วันพฤหัสบดีที่ 18 กุมภาพันธ์ 2564
“ยุติธรรม” เดินหน้ายกระดับการให้บริการประชาชนตามหลักเกณฑ์ศูนย์ราชการสะดวก (GECC)  ของหน่วยงานรัฐที่มีมาตรฐานเดียวกัน มุ่งเน้นสร้างความเชื่อมั่นให้แก่ประชาชน
นายนิยม เติมศรีสุข รองปลัดกระทรวงยุติธรรม เป็นประธานการประชุมหารือหลักเกณฑ์วิธีการประเมินผลและการรับรองมาตรฐานการให้บริการของศูนย์ราชการสะดวก (GECC) ผ่านระบบการประชุมทางไกล (Video Conference)
ในวันพฤหัสบดีที่ ๑๘ กุมภาพันธ์ ๒๕๖๔ เวลา ๐๘.๓๐ น.
ณ ห้องประชุมกลุ่มพัฒนาระบบบริหาร ชั้น ๘
อาคารกระทรวงยุติธรรม ถนนแจ้งวัฒนะ เขตหลักสี่ กรุงเทพฯ
นายนิยม เติมศรีสุข รองปลัดกระทรวงยุติธรรม
เป็นประธานการประชุมหารือหลักเกณฑ์วิธีการประเมินผล
และการรับรองมาตรฐานการให้บริการของศูนย์ราชการสะดวก (GECC)
ผ่านระบบการประชุมทางไกล (Video Conference)
โดยมี นางอารีย์พันธ์ เจริญสุข รองเลขาธิการ ก.พ.ร.
พร้อมด้วยผู้อำนวยการกอง/สำนัก และผู้ปฏิบัติงานด้านการให้บริการประชาชน
ของหน่วยงานในสังกัดสำนักงานปลัดกระทรวงยุติธรรม เข้าร่วม
โดยที่ประชุมได้พิจารณาหลักเกณฑ์ วิธีการประเมินผล และการรับรองมาตรฐาน
การสมัครขอรับการรับรองมาตรฐานการให้บริการของศูนย์ราชการสะดวก
(Government Easy Contact Center : GECC) ประจำปี ๒๕๖๔
เพื่อวางแผนและกำหนดขั้นตอนการปฏิบัติงานมาตรฐาน
ในการยกระดับเพื่อพัฒนาการให้บริการและอำนวยความสะดวกให้กับประชาชน
ให้พร้อมสำหรับการขอรับรองมาตรฐานการให้บริการของศูนย์ราชการสะดวก
(Government Easy Contact Center : GECC) ของกระทรวงยุติธรรม
ทั้งในส่วนของข้อกำหนดพื้นฐาน และหลักเกณฑ์ด้านคุณภาพ
ที่ครอบคลุมทั้งด้านสถานที่ ด้านบุคลากร รวมถึงด้านงานบริการที่ต้องมีมาตรฐาน
เพื่อบรรลุเป้าหมายในการยกระดับการให้บริการประชาชนของกระทรวงยุติธรรมที่มีประสิทธิภาพ
สอดคล้องกับนโยบายของรัฐบาลในการนำพาประชาชนเข้าสู่บริการภาครัฐ
และสร้างความเชื่อมั่นให้แก่ประชาชนในการเป็นที่พึ่งด้านความเป็นธรรม
ด้วยความสะดวก รวดเร็ว และเสมอภาคต่อไป
วันพฤหัสบดีที่ 18 กุมภาพันธ์ 2564
ผู้ที่ได้รับสิทธิ์ในโครงการ “เราชนะ” สามารถใช้งานในระบบรถไฟฟ้า MRT สายสีน้ำเงินและสายสีม่วงทุกสถานีได้แล้ว ตั้งแต่บัดนี้ - 31 พฤษภาคม 2564
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม แจ้งว่า ผู้ที่ได้รับสิทธิ์ในโครงการ “เราชนะ” ผ่านแอปพลิเคชันเป๋าตัง (G-Wallet) สามารถใช้งานในระบบรถไฟฟ้า MRT สายสีน้ำเงินและสายสีม่วงทุกสถานีได้
ตั้งแต่วันนี้ (18 กุมภาพันธ์ 2564) - 31 พฤษภาคม 2564 โดยสามารถติดต่อออกเหรียญโดยสารได้ที่ห้องออกบัตรโดยสาร MRT สายสีน้ำเงิน และ สายสีม่วง ทุกสถานี ตั้งแต่เวลา 06.00 - 23.00 น.
เงื่อนไขการใช้สิทธิ์
1. หากผู้ใช้สิทธิ์ออกเหรียญโดยสารแล้ว จะไม่สามารถนำเหรียญโดยสารเปลี่ยนหรือคืนได้ทุกกรณี
2. ไม่สามารถใช้ออกเหรียญโดยสารประเภทเด็ก/ผู้สูงอายุ และไม่สามารถใช้เติมเงิน เติมเที่ยวโดยสาร ชำระค่าที่จอดรถ หรือชำระค่าธรรมเนียมต่าง ๆ ของรถไฟฟ้า MRT ได้
ในกรณีที่ผู้ได้รับสิทธิ์ในโครงการฯ พบปัญหาการใช้งานแอปพลิเคชันเป๋าตัง หรือ สอบถามเกี่ยวกับโครงการ “เราชนะ” สามารถติดต่อได้ที่ธนาคารกรุงไทย โทร. 0 2111 1111 หรือ 0 2111 1144
วันพฤหัสบดีที่ 18 กุมภาพันธ์ 2564
องค์การขนส่งมวลชนกรุงเทพเปิดให้ผู้ใช้บริการที่มีสิทธิ์โครงการ “เราชนะ” สามารถนำมาซื้อบัตรโดยสารล่วงหน้าอิเล็กทรอนิกส์ได้ทุกประเภท ณ จุดจำหน่ายที่มีสัญลักษณ์ “เราชนะ” วันนี้ ถึง 31
องค์การขนส่งมวลชนกรุงเทพ กระทรวงคมนาคม เปิดให้ผู้ใช้บริการที่มีสิทธิ์โครงการ “เราชนะ” สามารถนำมาซื้อบัตรโดยสารล่วงหน้าอิเล็กทรอนิกส์ได้ทุกประเภท ณ จุดจำหน่ายที่มีสัญลักษณ์ “เราชนะ” ตั้งแต่วันนี้ ถึง 31 พฤษภาคม 2564
องค์การขนส่งมวลชนกรุงเทพ กระทรวงคมนาคม เปิดให้ผู้ใช้บริการที่มีสิทธิ์โครงการ “เราชนะ” สามารถนำมาซื้อบัตรโดยสารล่วงหน้าอิเล็กทรอนิกส์ได้ทุกประเภท ณ จุดจำหน่ายที่มีสัญลักษณ์ “เราชนะ” ตั้งแต่วันนี้ ถึง 31 พฤษภาคม 2564 ประกอบด้วย
1. กลุ่มผู้ถือบัตรสวัสดิการแห่งรัฐ
1.1 ยื่นบัตรสวัสดิการแห่งรัฐให้พนักงาน
1.2 แจ้งประเภทบัตรโดยสารล่วงหน้าที่ต้องการซื้อ
1.3 พนักงานระบุราคาบัตรโดยสารล่วงหน้า
1.4 ผู้ใช้บริการกดรหัส PIN เพื่อยืนยันการชำระเงิน
2. กลุ่มผู้ได้สิทธิผ่านแอปพลิเคชัน “เป๋าตัง”
2.1 เปิดแอปพลิเคชัน “เป๋าตัง”
2.2 แจ้งประเภทบัตรโดยสารล่วงหน้าที่ต้องการซื้อ
2.3 พนักงานระบุราคาบัตรโดยสารล่วงหน้า
2.4 ผู้ใช้บริการสแกน QR Code ที่โทรศัพท์ของพนักงาน
​          เพียงเท่านี้ก็สามารถใช้บัตรโดยสารล่วงหน้าของท่านขึ้นรถโดยสารของ ขสมก. ได้เลย!! และอย่าลืมเข้าไปลงทะเบียนที่ www.bmta.co.th เพื่อให้บัตรโดยสารล่วงหน้าของท่าน สามารถสแกนแอปพลิเคชัน “ไทยชนะ” เช็คอินการขึ้น-ลงรถโดยสารผ่านเครื่อง EDC ได้ง่าย ๆ
วันพฤหัสบดีที่ 18 กุมภาพันธ์ 2564
ผู้ตรวจฯ ดีอีเอส ร่วมบรรยาย “บทบาทและการดำเนินงานของกระทรวงดิจิทัลฯ” ในหลักสูตรข่าวกรองทางยุทธศาสตร์ รุ่นที่ 54 โรงเรียนรักษาความปลอดภัยฯ
ผู้ตรวจฯ ดีอีเอส ร่วมบรรยาย “บทบาทและการดำเนินงานของกระทรวงดิจิทัลฯ” ในหลักสูตรข่าวกรองทางยุทธศาสตร์ รุ่นที่ 54 โรงเรียนรักษาความปลอดภัยฯ
เมื่อวันที่ 18 กุมภาพันธ์ 2564 นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม เป็นวิทยากรบรรยายวิชา “บทบาทและการดำเนินงานของกระทรวงดิจิทัลเพื่อเศรษฐกิจและสังคม” ซึ่งเป็นหลักสูตรข่าวกรองทางยุทธศาสตร์ รุ่นที่ 54 ประจำปี 2564 โรงเรียนรักษาความปลอดภัย ศูนย์รักษาความปลอดภัย ในการนี้เพื่อให้ผู้เข้าอบรมรับทราบถึงบทบาทและการดำเนินงานของกระทรวงดิจิทัลฯ ภารกิจ การจัดนโยบาย วิสัยทัศน์ และการดำเนินงานตามกรอบยุทธศาสตร์ชาติระยะ 20 ปี รวมถึงปัจจัยที่มีผลกระทบต่อความมั่นคงของชาติในบทบาทของกระทรวงดิจิทัลฯ โดยมีผู้บริหารจากโรงเรียนรักษาความปลอดภัยฯ ให้การต้อนรับ ณ ห้องเรียนข่าวกรองทางยุทธศาสตร์ อาคาร 204 ชั้น 3 ถนนพระราม 5 เขตดุสิต กรุงเทพฯ
*****************
วันพฤหัสบดีที่ 18 กุมภาพันธ์ 2564
ท่าอากาศยานสุวรรณภูมิจะปิดปรับปรุงอาคารจอดรถโซน 2 เป็นการชั่วคราว เริ่ม 22 กุมภาพันธ์ นี้
ท่าอากาศยานสุวรรณภูมิ (ทสภ.) จะปิดให้บริการอาคารจอดรถโซน 2 เป็นการชั่วคราว ตั้งแต่วันที่ 22 กุมภาพันธ์ 2564 เวลา 00.01 น. เป็นต้นไป เพื่อปรับปรุงซ่อมแซมพัฒนาอาคารจอดรถให้มีประสิทธิภาพดียิ่งขึ้น
ท่าอากาศยานสุวรรณภูมิ (ทสภ.) จะปิดให้บริการอาคารจอดรถโซน 2 เป็นการชั่วคราว ตั้งแต่วันที่ 22 กุมภาพันธ์ 2564 เวลา 00.01 น. เป็นต้นไป เพื่อปรับปรุงซ่อมแซมพัฒนาอาคารจอดรถให้มีประสิทธิภาพดียิ่งขึ้น โดยในระหว่างที่ ทสภ. ดำเนินการปิดพื้นที่อาคารจอดรถโซน 2 ดังกล่าว ผู้ใช้บริการสามารถนำรถมาจอดได้ที่อาคารจอดรถโซน 3 และลานจอดรถโซน 4 ซึ่งอยู่ด้านหน้าอาคารผู้โดยสารได้ตามปกติ และมีพื้นที่จอดรถโซนอื่นๆ ที่อยู่โดยรอบ ได้แก่ ลานจอดรถโซน 5 บริเวณด้านข้างโรงแรมโนโวเทล และลานจอดรถโซน 6 และ 7 บริเวณด้านหน้าฝั่งตรงข้ามโรงแรมโนโวเทลสุวรรณภูมิ และลานจอดรถระยะยาว (Long Term Parking) บริเวณโซน A ที่อยู่ใกล้กับศูนย์การขนส่งสาธารณะ (Bus Terminal)
ทั้งนี้ ทสภ. ขออภัยในความไม่สะดวกมา ณ โอกาสนี้ และผู้ใช้บริการสามารถสอบถามรายละเอียดเพิ่มเติม
ได้ที่ศูนย์ปฏิบัติการอาคารจอดรถยนต์ โทรศัพท์ 0 2132 9511 ตลอด 24 ชั่วโมง
วันพฤหัสบดีที่ 18 กุมภาพันธ์ 2564
ภรรยาหมวดบอล ร้อยโท รุ่งเฉลิม พันธุ์สวัสดิ์ ผู้บังคับหมวดดุริยางค์ มลฑลทหารบกที่ 210 ที่ถูกคนร้ายยิงเสียชีวิตในค่ายทหาร เข้าร้องทุกข์กระทรวงยุติธรรมให้รับเป็นคดีพิเศษ ขอคุ้มครองพยา
ภรรยาหมวดบอล ร้อยโท รุ่งเฉลิม พันธุ์สวัสดิ์ ผู้บังคับหมวดดุริยางค์ มลฑลทหารบกที่ 210 ที่ถูกคนร้ายยิงเสียชีวิตในค่ายทหาร เข้าร้องทุกข์กระทรวงยุติธรรมให้รับเป็นคดีพิเศษ ขอคุ้มครองพยาน และรับเงินเยียวยา
ในวันพุธที่ ๑๗ กุมภาพันธ์ ๒๕๖๔ เวลา ๑๔.๓๐ น. ณ อาคารกระทรวงยุติธรรมแห่งใหม่ นายสมศักดิ์ เทพสุทิน รัฐมนตรีว่าการกระทรวงยุติธรรม มอบหมายให้ ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม รับเรื่องจาก น.ส.กณิศฐ์ฐา พันธุ์สวัสดิ์ ผู้เสียหายในคดีอาญามาร้องทุกข์ขอความเป็นธรรมกรณี ร้อยโท รุ่งเฉลิม พันธุ์สวัสดิ์ หรือหมวดบอล ตำแหน่งผู้บังคับหมวดดุริยางค์ มลฑลทหารบกที่ ๒๑๐ ถูกคนร้ายยิงเสียชีวิต เมื่อวันที่ ๑๑ กุมภาพันธ์ ๒๕๖๔ เวลาประมาณ ๑๙.๓๐ น. เหตุเกิดที่ มลฑลทหารบกที่ ๒๑๐ ค่ายพระยอดเมืองขวาง ตำบลกุรุคุ อำเภอเมือง จังหวัดนครพนม
ว่าที่ร้อยตรี ธนกฤต กล่าวว่า ผู้ร้องเกรงว่าจะไม่ได้รับความเป็นธรรม จึงมาร้องเรียนต่อกระทรวงยุติธรรม ขอให้กระทรวงยุติธรรมส่งเรื่องให้กรมสอบสวนคดีพิเศษพิจารณาดำเนินการสืบสวนคดีอาญาและดำเนินการเพื่อเสนอให้เป็นคดีพิเศษ สถาบันนิติวิทยาศาสตร์ตรวจพิสูจน์พยานหลักฐานต่างๆ ในคดี และกรมคุ้มครองสิทธิและเสรีภาพ ช่วยในการคุ้มครองพยาน
ทั้งนี้ในเบื้องต้น ว่าที่ร้อยตรี ธนกฤต ได้ประสานไปยังผู้บัญชาการตำรวจภูธรภาค ๔ ให้ดูแลและติดตามคดีแล้ว ส่วนเงินเยียวยาผู้เสียหายในคดีอาญาได้แนะนำให้ยื่นคำร้องกับสำนักงานช่วยเหลือทางการเงินแก่ผู้เสียหายและจำเลยในคดีอาญา กรมคุ้มครองสิทธิและเสรีภาพ
วันพฤหัสบดีที่ 18 กุมภาพันธ์ 2564
เฮ! 22 ก.พ. เพิ่ม 3 แบงค์รัฐ รับลงทะเบียน “เราชนะ”
...
ข่าวดีจากการประชุมสภาฯ ล่าสุด
นายอาคม เติมพิทยาไพสิฐ รมว.คลัง ระบุ
วันจันทร์ที่ 22 ก.พ. เป็นต้นไป
ประชาชนที่ไม่มีสมาร์ทโฟน
สามารถนำบัตรประชาชนแบบ Smart card
ไปลงทะเบียนโครงการ “เราชนะ” ได้ที่
ธ.กรุงไทย ธ.ออมสิน และ ธ.ก.ส. ทุกสาขา
.
เพื่ออำนวยความสะดวกประชาชน ลดความแออัด
ให้ประชาชนที่มีสิทธิสามารถร่วมโครงการเราชนะได้ทั่วถึง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 18 กุมภาพันธ์ 2564
ปรับเพิ่มค่าอาหารกลางวันของนักเรียนอีกร้อยละ 5
วันที่พฤหัสบดีที่ 18 กุมภาพันธ์ 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบปรับเพิ่มค่าอาหารกลางวันของนักเรียน ตั้งแต่ระดับชั้นอนุบาล 1 - ชั้นประถมศึกษาปีที่ 6 อีกร้อยละ 5 รวมเป็นเงิน 25,400 ล้านบาท เพื่อให้เด็กไทยทุกคนได้รับอาหารกลางวันที่มีคุณค่าทางโภชนาการอย่างเหมาะสม มีคุณภาพ และสอดคล้องกับภาวะเศรษฐกิจปัจจุบัน โดยให้ปรับอัตราค่าอาหารกลางวันของนักเรียนทุกคน ตั้งแต่ปีงบประมาณ พ.ศ. 2565 เป็นต้นไป ครอบคลุมโรงเรียนในสังกัด สพฐ. และโรงเรียนเอกชนกว่า 49,800 โรงเรียน และนักเรียนที่จะได้รับประโยชน์กว่า 5,890,000 คน โดยคาดว่าจะเริ่มใช้งบประมาณอัตราใหม่ได้ทันภาคเรียนที่ 2 ปีการศึกษา 2564
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 18 กุมภาพันธ์ 2564
เริ่ม 22 ก.พ. นี้  นอกจาก ธ.กรุงไทย สามารถลงทะเบียน “เราชนะ” ที่ ธ.ออมสิน และ ธ.ก.ส. ทุกสาขาสำหรับกลุ่มผู้ไม่มีสมาร์ทโฟน
เริ่ม 22 ก.พ. นี้  นอกจาก ธ.กรุงไทย สามารถลงทะเบียน “เราชนะ” ที่ ธ.ออมสิน และ ธ.ก.ส. ทุกสาขาสำหรับกลุ่มผู้ไม่มีสมาร์ทโฟน
วันที่ 18 กุมภาพันธ์ 2564 นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า โครงการ “เราชนะ” เปิดจุดลงทะเบียนเพิ่มเติม สำหรับกลุ่มผู้ไม่มีสมาร์ทโฟน ณ ธนาคารออมสิน และ ธนาคารเพื่อการเกษตรและสหกรณ์การเกษตร (ธ.ก.ส.) นอกเหนือจาก ธ.กรุงไทย ตั้งแต่วันจันทร์ที่ 22 กุมภาพันธ์นี้ จนถึงวันที่ 5 มีนาคม โดยให้นำบัตรประชาชนแบบ Smart card มาลงทะเบียนได้ที่สาขาธนาคารดังกล่าว รวมถึงหน่วยเคลื่อนที่ของธนาคารกรุงไทยด้วย โดยขอให้ประชาชนทยอยไปลงทะเบียนที่สาขาของทั้ง 3 ธนาคาร ซึ่งจะช่วยประชาชนประหยัดเวลารอคอย ลดความแออัด ส่วนกลุ่มผู้ต้องการความช่วยเหลือพิเศษ ผู้พิการ ผู้ป่วยติดเตียง รวมทั้งประชาชนที่ไม่สามารถเดินทางไปที่สาขาของธนาคารได้ จะมีหน่วยเคลื่อนที่ของ ธ.กรุงไทย ร่วมกับกระทรวงมหาดไทย เดินทางไปในพื้นที่เพื่ออำนวยความสะดวกด้วย ซึ่งรัฐบาลหวังเป็นอย่างยิ่งที่จะให้ประชาชนได้รับสิทธิเข้าร่วมโครงการเราชนะได้อย่างทั่วถึง
วันพฤหัสบดีที่ 18 กุมภาพันธ์ 2564
AOT ปรับประมาณการปริมาณการจราจรทางอากาศ คาดฟื้นตัวปี 67
บริษัท ท่าอากาศยานไทย จำกัด (มหาชน) (AOT) ปรับประมาณการปริมาณการจราจรทางอากาศตามสถานการณ์การแพร่ระบาดของโรคติดเชื้อไวรัส COVID-19 ระลอกใหม่ในประเทศไทยและทั่วโลก
โดยได้ปรับประมาณการผู้โดยสารรวมปี 2564 ลงจากประมาณการครั้งก่อน (พฤศจิกายน 2563) ร้อยละ 33.4 และปรับประมาณการปริมาณเที่ยวบินรวมลงร้อยละ 25.0 ทั้งนี้ AOT คาดว่าจำนวนเที่ยวบินและผู้โดยสารจะกลับมามีปริมาณเท่ากับปี 2562 (ก่อนเกิด COVID-19) ในปี 2567 ซึ่งสอดคล้องกับการคาดการณ์ของสมาคมขนส่งทางอากาศระหว่างประเทศ (International Air Transport Association : IATA) และ S&P Global จากการแพร่ระบาดของโรคติดเชื้อไวรัส COVID-19 ระลอกใหม่ในประเทศไทย ส่งผลกระทบต่อจำนวนผู้โดยสารในภาพรวมที่เดินทางผ่านสนามบินทั้ง 6 แห่งของ AOT ได้แก่ ท่าอากาศยานสุวรรณภูมิ ท่าอากาศยานดอนเมือง ท่าอากาศยานเชียงใหม่ ท่าอากาศยานแม่ฟ้าหลวง เชียงราย ท่าอากาศยานภูเก็ต และท่าอากาศยานหาดใหญ่ ลดลงอย่างมีนัย โดย AOT ได้ปรับประมาณการปริมาณการจราจรทางอากาศ ระหว่างปีงบประมาณ 2564 - 2567 โดยคาดว่าในปีงบประมาณ 2564 จะมีปริมาณเที่ยวบินรวม 335,459 เที่ยวบิน ลดลงจากการประมาณการครั้งก่อน (พฤศจิกายน 2563) ร้อยละ 25.0 และน้อยกว่าช่วงเวลาเดียวกันในปี 2562 (ก่อนเกิด COVID-19) ร้อยละ 62.6 และมีผู้โดยสารรวม 31.90 ล้านคน ลดลงจากการประมาณการครั้งก่อน (พฤศจิกายน 2563) ร้อยละ 33.4 และน้อยกว่าช่วงเวลาเดียวกันในปี 2562 (ก่อนเกิด COVID-19) ร้อยละ 77.5 ปีงบประมาณ 2565 จะมีปริมาณเที่ยวบินรวม 547,226 เที่ยวบิน และผู้โดยสารรวม 73.17 ล้านคน ปีงบประมาณ 2566 จะมีปริมาณเที่ยวบินรวม 824,915 เที่ยวบิน และผู้โดยสารรวม 128.85 ล้านคน และปีงบประมาณ 2567 มีปริมาณเที่ยวบินรวม 923,925 เที่ยวบิน และผู้โดยสารรวม 146.40 ล้านคน หรือคาดว่าปริมาณการจราจรทางอากาศจะกลับสู่ระดับเดียวกับปี 2562 ในปี 2567
ซึ่งประมาณการดังกล่าวสอดคล้องกับการคาดการณ์ IATA และ S&P Global
อย่างไรก็ตาม การประมาณการนี้ตั้งอยู่บนข้อสมมติฐานที่มีการเปิดน่านฟ้าอย่างไม่มีเงื่อนไข เช่น ไม่มีการกักกันตัว ในเดือนธันวาคม 2564 แต่หากมีการเปิดประเทศอย่างมีเงื่อนไข AOT จะต้องประเมินเงื่อนไขจากการเปิดประเทศ ซึ่งจะเป็นปัจจัยเพิ่มเติมในทางลบ (Downside Risk) จากประมาณการนี้ต่อไป
ทั้งนี้ การแพร่ระบาดของโรคติดเชื้อไวรัส COVID-19 ระลอกใหม่ในประเทศไทย ทำให้ผู้โดยสารในภาพรวม
ที่เดินทางผ่านสนามบินทั้ง 6 แห่งของ AOT ลดลงอย่างมากจากเดิมก่อนการระบาดระลอกใหม่ (เดือนพฤศจิกายน 2563) ที่มีผู้โดยสารภายในประเทศเฉลี่ยประมาณ 127,000 คนต่อวัน ขณะที่ช่วงกลางเดือนมกราคม 2564 ผู้โดยสารลดลงเหลือเฉลี่ยประมาณ 15,000 คนต่อวัน แม้ว่าในเดือนกุมภาพันธ์ 2564 ผู้โดยสารเริ่มฟื้นตัวกลับมามีจำนวนประมาณ 37,000 คนต่อวันแล้วก็ตาม
อนึ่ง AOT คาดว่าแม้ว่าจะมีการเปิดประเทศแล้ว แต่การจัดสรรตารางการบินฤดูหนาว 2564/65 ซึ่งเริ่มจัดสรรในเดือนพฤษภาคม 2564 จะไม่สมบูรณ์เนื่องจากผลกระทบข้างต้น ประกอบกับความเสียหายในห่วงโซ่อุปทาน ทางการบิน (Supply Chain Damage) อาทิ การลดฝูงบิน หรือการเข้าแผนฟื้นฟูกิจการของหลายสายการบิน หรือ สายการบินที่ยังฟื้นตัวไม่ทัน เป็นต้น จะเป็นปัจจัยสำคัญต่อการฟื้นตัวในระยะปานกลาง (หลังปี 2565) ที่ต้องทำการประเมินอีกครั้งต่อไป
วันพฤหัสบดีที่ 18 กุมภาพันธ์ 2564
ดีอีเอส ร่วม บก.สอท. และกลุ่มงานรักษาความมั่นคงปลอดภัยทางไซเบอร์ ศึกษาแนวทางการทำงานร่วมกันในการส่งเสริมและบังคับใช้กฎหมาย PDPA
ดีอีเอส ร่วม บก.สอท. และกลุ่มงานรักษาความมั่นคงปลอดภัยทางไซเบอร์ ศึกษาแนวทางการทำงานร่วมกันในการส่งเสริมและบังคับใช้กฎหมาย PDPA
เมื่อวันที่ 18 กุมภาพันธ์ 2564 นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมหารือร่วมกับกองบัญชาการสืบสวนสอบสวนอาชญากรรมทางเทคโนโลยีเกี่ยวกับการคุ้มครองข้อมูลส่วนบุคคล (บก.สอท.) ซึ่งเป็นการหารือร่วมกันระหว่างสำนักงานคณะกรรมการคุ้มครองข้อมูลส่วนบุคคล กับ กลุ่มงานรักษาความมั่นคงปลอดภัยทางไซเบอร์ กองบังคับการตรวจสอบและวิเคราะห์อาชญากรรมทางเทคโนโลยี กองบัญชาการตำรวจสืบสวนสอบสวนอาชญากรรมทางเทคโนโลยี ในการนี้ที่ประชุมหารือประเด็นสำคัญ อาทิ 1. แนะนำหน่วยงาน และหน้างานที่รับผิดชอบ 2. Roadmap การพัฒนาเรื่อง Data Privacy & Protection ในประเทศไทย 3. แนวปฏิบัติหรือ Guideline แก่หน่วยงานที่เกี่ยวข้อง รวมทั้งสำนักงานตำรวจแห่งชาติ เพื่อจัดทำกลไกภายในให้เป็นไปตาม กฎหมาย PDPA 4. หารือแนวทางการสร้างกลไกการทำงานร่วมกันในการส่งเสริมและบังคับใช้กฎหมาย PDPA หลังจากวันที่ 1 พ.ค. 2563 และ 5. สรุปประเด็นการหารือที่สำคัญ และกำหนดแนวทางที่เป็นรูปธรรมในดำเนินการร่วมกันในครั้งต่อไป ณ ห้องประชุม 801 ชั้น 8 สำนักงานปลัดกระทรวงดิจิทัลเพื่อเศรษฐกิจและสังคม
*********************
วันพฤหัสบดีที่ 18 กุมภาพันธ์ 2564
กรมเจ้าท่าเร่งขุดลอกร่องน้ำหาดนางกำ จังหวัดสุราษฎร์ธานี แก้ไขปัญหาเรือเข้า - ออกไม่สะดวก
นายวิทยา ยาม่วง อธิบดีกรมเจ้าท่า กระทรวงคมนาคม กล่าวว่า กรมเจ้าท่า (จท.) ได้เปิดหน่วยขุดลอกร่องน้ำในหลายพื้นที่ฝั่งอ่าวไทย เพื่อช่วยเหลือประชาชนที่ประกอบอาชีพประมงและการท่องเที่ยวในพื้นที่ให้สามารถใช้ร่องน้ำเดินทางเข้า - ออกได้อย่างสะดวกและปลอดภัย
สำหรับร่องน้ำหาดนางกำ จังหวัดสุราษฎร์ธานี เป็นร่องน้ำที่มีความสำคัญอยู่ในพื้นที่ภาคใต้ฝั่งอ่าวไทย ซึ่งสภาพภูมิอากาศบริเวณดังกล่าว มีคลื่นลมแรง ทำให้กระแสน้ำพัดตะกอนมาทับถมทำให้ร่องน้ำตื้นเขิน จท. โดยสำนักงานพัฒนาและบำรุงรักษาทางน้ำที่ 6 สำนักพัฒนาและบำรุงรักษาทางน้ำ ได้ปฏิบัติงานขุดลอกร่องน้ำหาดนางกำให้มีความกว้างและความลึกตามเกณฑ์ มีระยะทาง 600 เมตร ความกว้างก้นร่องน้ำ 10 - 15 เมตร ความลึก 1 เมตร (จากระดับน้ำลงต่ำสุด) ปริมาณวัสดุขุดลอก 28,355 ลูกบาศก์เมตร ระยะเวลาปฏิบัติงาน 50 วัน ซึ่งร่องน้ำดังกล่าวอยู่ติดบริเวณแนวภูเขา วัสดุที่ขุดลอกเป็นหินส่งผลผลกระทบต่อเครื่องจักร โดยผลการปฏิบัติงาน ณ วันที่ 7 กุมภาพันธ์ 2564 สามารถขุดลอกได้ระยะทาง 220 เมตร คิดเป็นร้อยละ 36 คาดว่าจะแล้วเสร็จตามแผนงานในเดือนมีนาคม 2564
ทั้งนี้ เมื่อขุดลอกร่องน้ำหาดนางกำ จังหวัดสุราษฎร์ธานี แล้วเสร็จ จะสามารถกระตุ้นเศรษฐกิจด้านการประมงและการท่องเที่ยว คาดว่าเมื่อสถานการณ์การแพร่ระบาดของโรคติดเชื้อไวรัส COVID-19 คลี่คลายลง จะมีนักท่องเที่ยวเดินทางไปท่องเที่ยวที่จังหวัดสุราษฎร์ธานีเป็นจำนวนมาก โดยเฉพาะการท่องเที่ยวเชิงอนุรักษ์ อาทิ การเยี่ยมชมโลมาสีชมพู ซึ่งเป็นสายพันธุ์ที่หายากและใกล้สูญพันธุ์ เป็นต้น
วันพฤหัสบดีที่ 18 กุมภาพันธ์ 2564
รับแล้ว “เราชนะ”! เงินก้อนแรก 2,000 บาท โอนเข้าแอป “เป๋าตัง” และผู้ลงทะเบียนเว็บไซต์ “เราชนะ”
รับแล้ว “เราชนะ”! เงินก้อนแรก 2,000 บาท โอนเข้าแอป “เป๋าตัง” และผู้ลงทะเบียนเว็บไซต์ “เราชนะ”
วันที่ 18 กุมภาพันธ์ 2564 นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า วันนี้ กลุ่มผู้รับสิทธิ ผ่านแอปพลิเคชัน “เป๋าตัง” คือ กลุ่มผู้ลงทะเบียนโครงการ “คนละครึ่ง” และโครงการ “เราเที่ยวด้วยกัน” และกลุ่มผู้ลงทะเบียนผ่านเว็บไซต์ “เราชนะ” (www.เราชนะ.com) ได้รับวงเงินงวดแรก จำนวน 2,000 บาทจากโครงการ “เราชนะ” ซึ่งเป็นมาตรการบรรเทาภาระค่าครองชีพจำนวน 7,000 บาท ให้กับประชาชน ซึ่งประชาชนที่ได้สิทธิสามารถนำไปใช้จ่ายที่ร้านธงฟ้าที่มีเครื่องรับชำระเงินทางอิเล็กทรอนิกส์ (EDC) ร้านถุงเงินธงฟ้า ร้านค้าคนละครึ่ง และร้านค้าที่เข้าร่วมโครงการเราชนะได้ นอกจากนี้ยังมีการขยายสิทธิให้สามารถใช้ได้กับระบบขนส่งสาธารณะ ได้แก่ รถแท็กซี่ รถตู้โดยสารประจำทาง สามล้อเครื่อง (ตุ๊กตุ๊ก) รถจักรยานยนต์รับจ้าง (วินมอเตอร์ไซค์) รถสองแถว รถเมล์ ขสมก. รถทัวร์ บขส. รถไฟฟ้า รวมทั้งบริการในกลุ่มสุขภาพและความงาม เช่น ร้านนวด สปา ร้านตัดผม ร้านเสริมสวย ร้านทำเล็บ รวมถึงบริการด้านสุขภาพและการแพทย์ เช่น สถานพยาบาลที่ไม่รับผู้ป่วยค้างคืน (คลินิก) แพทย์แผนจีน คลินิกรักษาทางการแพทย์อื่น ๆ รวมถึงงานรับเหมา งานช่างและงานทำความสะอาด ได้แก่ งานก่อสร้างขนาดเล็ก บริการทำสวน ตกแต่งสวน ทำความสะอาด ฆ่าเชื้อ ฉีดปลวก ซักรีด ตัดเย็บซ่อมสินค้า/เสื้อผ้า ซ่อมรถยนต์/จักรยานยนต์/จักรยาน ซ่อมประปา ไฟฟ้า แอร์ และบริการที่พัก เช่น หอพัก อพาร์ตเมนท์ แฟลต ที่มีใบอนุญาตประกอบกิจการที่ถูกต้องตามกฎหมาย และไม่ใช่นิติบุคคลที่สมัครเข้าร่วมโครงการ โดยประชาชนสามารถใช้จ่ายผ่านแอปฯ “เป๋าตัง” ซึ่งไม่จำกัดยอดใช้จ่ายและสามารถสะสมวงเงินได้จนถึงวันที่ 31 พ.ค. นี้ โดยมีผู้ประกอบการที่ลงทะเบียนร่วมโครงการเราชนะแล้วกว่าเกือบ 1 ล้านราย
สำหรับไทม์ไลน์การโอนเงินให้กับผู้ได้รับสิทธิโครงการเราชนะในกลุ่มต่าง ๆ นั้น กลุ่มผู้มีบัตรสวัสดิการแห่งรัฐ ได้รับวงเงินแล้วเมื่อวันที่ 5 และ 12 ก.พ. และจะได้รับวงเงินอีกครั้ง ๆ ละ 675 หรือ 700 บาทในวันที่ 19 และ 25 ก.พ. และ 5,12,19,26 มีนาคม กลุ่มผู้มีสิทธิที่เคยลงทะเบียนโครงการ “คนละครึ่ง” และโครงการ “เราเที่ยวด้วยกัน” และกลุ่มลงทะเบียนผ่านเว็บไซต์ “เราชนะ” ได้รับเงินงวดแรก จำนวน 2,000 บาทในวันนี้ (18 ก.พ.) และจะได้รับเงินอีก ครั้งละ 1,000 บาท ในวันที่ 25 ก.พ. และ 4,11,18,25 มีนาคม
โฆษกประจำสำนักนายกรัฐมนตรีย้ำว่า โครงการ “เราชนะ” เป็นความตั้งใจของรัฐบาลที่จะออกมาตรการในลักษณะ “ไฮบริด” คือ ช่วยบรรเทาภาระค่าใช้จ่ายในการดำรงชีวิตของประชาชน พร้อม ๆ กับการกระตุ้นเศรษฐกิจฐานรากในเวลาเดียวกัน ซึ่งผู้ประกอบการรายย่อย ได้แก่ พ่อค้า แม่ค้า หาบเร่ แผงลอย และผู้ประกอบการอิสระต่าง ๆ ที่ไม่ได้จดทะเบียนเป็นบริษัทฯ ห้าง/ร้านแบบนิติบุคคล จะได้ประโยชน์อย่างเต็มที่จากการจับจ่ายใช้สอยของประชาชนที่ได้รับสิทธิในครั้งนี้ รวมทั้งการโอนเงินตรงให้แก่ผู้รับสิทธิผ่านระบบแอปพลิเคชัน เป็นการใช้เทคโนโลยีในการยกระดับการบริหารงบประมาณแผ่นดินให้เกิดความคุ้มค่าสูงสุด และเป็นส่วนหนึ่งของการให้ประชาชนได้มีความคุ้นเคยกับการนำไปสู่สังคมไร้เงินสดในอนาคตอีกด้วย
วันจันทร์ที่ 8 กุมภาพันธ์ 2564
“ทส. ร่วมประชุม กบร. เพื่อพิจารณาจัดตั้ง สำนักงาน คทช.  ประสานทุกหน่วยงานแก้ปัญหาการบุกรุกที่ดินของรัฐ”
“ทส. ร่วมประชุม กบร. เพื่อพิจารณาจัดตั้ง สำนักงาน คทช. ประสานทุกหน่วยงานแก้ปัญหาการบุกรุกที่ดินของรัฐ”
วันที่ 8 กุมภาพันธ์ 2564 เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เข้าร่วมการประชุมคณะกรรมการแก้ไขปัญหาการบุกรุกที่ดินของรัฐ (กบร.) ครั้งที่ 1/2564 โดยมี พล.อ. ประวิตร วงษ์สุวรรณ รองนายกรัฐมนตรี เป็นประธาน ณ ห้องประชุม 301 ตึกบัญชาการ 1 ทำเนียบรัฐบาล โดยเป็นการประชุมร่วมกับหน่วยงานที่เกี่ยวข้อง ณ ห้องประชุมชั้น 17 กระทรวงทรัพยากรธรรมชาติและสิ่งแวดล้อม ผ่านระบบการประชุมทางไกล (VDO Conference) โดยในที่ประชุมได้มีการรับทราบถึงการผลการดำเนินงานของ กบร. ดังนี้
1. เรื่องสรุปผลการดำเนินงานประจำปีงบประมาณ พ.ศ.2563 ของคณะอนุกรรมการแก้ไขปัญหาการบุกรุกที่ดินของรัฐจังหวัดต่างๆ (กบร.จังหวัด) ที่ได้แก้ไขปัญหากรณีราษฎรมีข้อโต้แย้งสิทธิในที่ดินของรัฐ ได้แก่ ที่สาธารณประโยชน์ ที่ราชพัสดุ และที่ป่าไม้ จำนวน 5,011 ราย เนื้อที่ 90,786 ไร่ โดยการพิสูจน์สิทธิตามมาตรการของ กบร. ปรากฏว่า ส่วนใหญ่ราษฎรมีการครอบครองที่ดินมาก่อนการเป็นที่ดินของรัฐ
2. เรื่องการโอนกองแก้ไขปัญหาการบุกรุกที่ดินของรัฐ สำนักงานปลัดกระทรวงทรัพยากรธรรมชาติและสิ่งแวดล้อม (ฝ่ายเลขานุการของ กบร.) ไปสังกัดสำนักงานคณะกรรมการนโยบายที่ดินแห่งชาติ (คทช.) สำนักนายกรัฐมนตรี ตามร่างพระราชบัญญัติปรับปรุงกระทรวง ทบวง กรม (ฉบับที่..) พ.ศ..... ซึ่งขณะนี้
อยู่ระหว่างรอประกาศในราชกิจจานุเบกษา และที่ประชุมได้พิจารณาจำนวน 1 เรื่อง คือ เรื่องการเตรียมการยกเลิกระเบียบสำนักนายกรัฐมนตรี ว่าด้วยการแก้ไขปัญหาการบุกรุกที่ดินของรัฐ พ.ศ.2545 ซึ่งที่ประชุม
มีมติเห็นชอบส่งเรื่องให้สำนักงาน คทช. พิจารณาตามข้อเสนอดังนี้
1) นำมาตรการของ กบร.เรื่องการพิสูจน์สิทธิฯ และเรื่องขั้นตอนและวิธีการดำเนินงาน
ของคณะอนุกรรมการอ่านภาพถ่ายทางอากาศ ไปเป็นมาตรการหนึ่งภายใต้มาตรการของ คทช.
2) แต่งตั้งคณะอนุกรรมการใหม่ภายใต้ คทช. เพื่อทำหน้าที่แทน กบร.จังหวัด คณะอนุกรรมการ-อ่านภาพถ่ายทางอากาศ และคณะอนุกรรมการที่สำคัญของ กบร.ต่อไป
วันจันทร์ที่ 8 กุมภาพันธ์ 2564
ตรวจสอบสิทธิ์ โครงการ เราชนะ
วันจันทร์ที่ 8 กุมภาพันธ์ 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
สำหรับผู้ที่ลงทะเบียนเข้าร่วมโครงการเราชนะไว้ วันนี้เป็นวันแรกที่ทุกคนสามารถตรวจสอบสถานะการได้รับสิทธิ์ผ่านเว็บไซต์ www.เราชนะ.com โดยผู้ที่ผ่านการคัดกรองคุณสมบัติได้รับสิทธิ์ในโครงการ จะต้องดาวน์โหลดแอปพลิเคชัน “เป๋าตัง” และยืนยันตัวตนด้วยการสแกนใบหน้าเพื่อเปิดใช้งานระบบ และเริ่มใช้จ่ายผ่านแอปเป๋าตังได้ตั้งแต่วันที่ 18 ก.พ.64 เป็นต้นไป ส่วนผู้ที่ลงทะเบียนแล้วได้รับข้อความผ่าน SMS ว่า ลงทะเบียนไม่สำเร็จ สามารถลงทะเบียนใหม่ผ่านเว็บไซต์ เราชนะ.com ได้ทันทีหลังได้รับ SMS จนถึงวันที่ 12 ก.พ. 2564 กรณีมีข้อสงสัย สอบถามข้อมูลเพิ่มเติมได้ที่ ศูนย์ช่วยเหลือผู้เข้าร่วมโครงการเราชนะ โทร 0 2273 9020 หรือธนาคารกรุงไทยทุกสาขาทั่วประเทศ
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 8 กุมภาพันธ์ 2564
กระทรวงคมนาคมร่วมสนับสนุนโครงการ “เราชนะ” ลดภาระค่าครองชีพให้กับประชาชนและช่วยเหลือผู้ประกอบการในช่วงสถานการณ์การแพร่ระบาดของเชื้อไวรัส COVID-19
กระทรวงคมนาคมร่วมสนับสนุนโครงการ “เราชนะ” ลดภาระค่าครองชีพให้กับประชาชนและช่วยเหลือผู้ประกอบการในช่วงสถานการณ์การแพร่ระบาดของเชื้อไวรัส COVID-19
กรมการขนส่งทางบก
กลุ่มรถโดยสารที่เจ้าของเป็นบุคคลธรรมดา ประกอบด้วย รถแท็กซี่ รถตุ๊กตุ๊ก รถจักยานยนต์รับจ้าง รถสองแถว ให้ลงทะเบียนด้วยตนเองทาง http://www.xn--b3c4a2a6ch6f.com/ หรือธนาคารกรุงไทย ทุกสาขา
กรมเจ้าท่า
กลุ่มเรือโดยสารที่เจ้าของเป็นบุคคลธรรมดา ประกอบด้วย เรือข้ามฟาก เรือโดยสารในแม่น้ำ ลำคลอง ทะเล ให้ลงทะเบียนด้วยตนเองทาง http://www.xn--b3c4a2a6ch6f.com/ หรือธนาคารกรุงไทย ทุกสาขา
ขสมก.
สามารถใช้สิทธิ์โครงการ “เราชนะ” ผ่านแอป “เป๋าตัง” ซื้อบัตรโดยสารล่วงหน้าอิเล็กทรอนิกส์ได้ทุกประเภท ณ จุดจำหน่ายบัตรโดยสารที่มีสัญลักษณ์เราชนะ 38 แห่ง
บขส.
สามารถใช้สิทธิ์โครงการ “เราชนะ” ชำระค่าตั๋วโดยสารผ่านแอป “เป๋าตัง” ได้ ณ ช่องจำหน่ายตั๋ว สถานีเดินรถ และจุดจอดรถของ บขส. ทั่วประเทศ ยกเว้นซื้อตั๋วผ่านระบบออนไลน์และเคาน์เตอร์เซอร์วิส
รถไฟ
สามารถใช้สิทธิ์โครงการ “เราชนะ” ซื้อตั๋วโดยสารรถไฟได้ทุกสถานีทั่วประเทศ โดยสแกน QR Code จากห้องจำหน่ายตั๋วเพื่อยืนยันการชำระเงิน
รถไฟฟ้าแอร์พอร์ต เรล ลิงก์
สามารถใช้สิทธิ์โครงการ “เราชนะ” สามารถชำระเงินค่าเหรียญโดยสารผ่านแอป “เป๋าตัง” กับเจ้าหน้าที่จำหน่ายตั๋ว
รถไฟฟ้า MRT
สามารถใช้สิทธิ์โครงการ “เราชนะ” ชำระเงินผ่านแอป “เป๋าตัง” แล้วรับเหรียญโดยสารได้ที่ห้องออกบัตรโดยสารรถไฟฟ้า MRT สายสีน้ำเงินและสายสีม่วง ทุกสถานี
วันจันทร์ที่ 8 กุมภาพันธ์ 2564
คำกล่าวบันทึกเทป พลเอก ประยุทธ์ จันทร์โอชา นายกรัฐมนตรี เนื่องในโอกาสเป็นประธานกล่าวมอบนโยบาย ในการประชุมคณะกรรมการอำนวยการป้องกันและปราบปรามยาเสพติดแห่งชาติ ครั้งที่ 1/2564
คำกล่าวบันทึกเทป พลเอก ประยุทธ์ จันทร์โอชา นายกรัฐมนตรี เนื่องในโอกาสเป็นประธานกล่าวมอบนโยบาย ในการประชุมคณะกรรมการอำนวยการป้องกันและปราบปรามยาเสพติดแห่งชาติ ครั้งที่ 1/2564
คำกล่าวบันทึกเทป
พลเอก ประยุทธ์ จันทร์โอชา นายกรัฐมนตรี
เนื่องในโอกาสเป็นประธานกล่าวมอบนโยบาย
ในการประชุมคณะกรรมการอำนวยการป้องกันและปราบปรามยาเสพติดแห่งชาติ
ครั้งที่ 1/2564
วันศุกร์ที่ 5 กุมภาพันธ์ 2564
ท่านรัฐมนตรีว่าการกระทรวงยุติธรรม
กรรมการ และผู้เข้าร่วมประชุมทุกท่าน
ผมขอขอบคุณผู้เข้าร่วมประชุมทุกท่าน รวมถึงผู้ที่ส่วนเกี่ยวข้องที่ได้
ให้ความสำคัญกับการป้องกันและปราบปรามยาเสพติด ซึ่งถือเป็นวาระสำคัญของชาติ
ที่รัฐบาลได้ให้ความสำคัญมาโดยตลอด
ที่ผ่านมาทุกท่านได้บูรณาการการทำงานร่วมกันภายใต้กรอบนโยบาย
ด้านยาเสพติด โดยได้มุ่งเน้นการปราบปรามเครือข่ายการค้ายาเสพติดรายใหญ่ การตัดวงจรทางการเงิน รวมทั้งการสืบสวนขยายผลเพื่อยึดทรัพย์สินที่ได้มาโดยไม่บริสุทธิ์
ซึ่งในปี 2564 นี้ ได้กำหนดเป้าหมายการขยายผลและยึดอายัดทรัพย์สินคิดเป็นมูลค่ากว่า 6,000ล้านบาท
ดังนั้น เพื่อให้สามารถบรรลุเป้าหมายที่ตั้งไว้ทุกหน่วยงานที่เกี่ยวข้อง
จึงต้องคำนึงถึงปัจจัยสำคัญ 3 ประการ ดังนี้
1) การพัฒนาบุคลากรให้มีความรู้ความสามารถทั้งทางด้านการสืบสวนสอบสวน รวมไปถึงความสามารถในการใช้เครื่องมือและเทคโนโลยีสมัยใหม่ในการติดตามผู้กระทำความผิด
2) ความพร้อมของเครื่องมือและเทคโนโลยีต่าง ๆ ที่นำมาช่วยสนับสนุนให้การปฏิบัติงานเป็นไปอย่างประสิทธิภาพและประสิทธิผลมากยิ่งขึ้น
3) การปรับปรุงระเบียบข้อกฎหมายต่าง ๆ ให้มีความทันสมัย สอดคล้องกับสภาวะปัจจุบัน และเอื้อต่อการปฏิบัติงาน ซึ่งขณะนี้อยู่ระหว่างการแก้ไขประมวล
ร่างกฎหมายยาเสพติด รวมทั้งแก้ไขข้อจำกัดทางกฎหมายที่เป็นอุปสรรคในการปฏิบัติงาน โดยเฉพาะในเรื่องเกี่ยวกับการยึดทรัพย์สิน ดังนั้น ผมขอให้ผู้มีส่วนเกี่ยวข้องได้เร่งรัดติดตาม เพื่อให้กฎหมายมีผลบังคับใช้โดยเร็ว
นอกจากนี้ ผมขอให้ทุกส่วนราชการบูรณาการการทำงานร่วมกัน โดย น้อมนำพระราโชบายของสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพวดี กรมหลวงราชสาริณีสิริพัชร มหาวัชรราชธิดา ในด้านการป้องกันและบำบัดผู้ติดยาเสพติด รวมทั้งใช้แนวทางการพัฒนาทางเลือกและปรัชญาของเศรษฐกิจพอเพียงมาปรับใช้
เพื่อให้ประชาชนมีคุณภาพชีวิตที่ดี และไม่ยุ่งเกี่ยวกับยาเสพติดอย่างยั่งยืน มาปฏิบัติให้เกิดผลเป็นรูปธรรม
สุดท้ายนี้ ผมขอให้การประชุมประสบผลสำเร็จตามวัตถุประสงค์ที่ตั้งไว้ และขออวยพรให้ทุกท่านและครอบครัว มีสุขภาพแข็งแรง ปราศจากโรคภัยไข้เจ็บโดยทั่วกัน
ขอบคุณครับ
วันจันทร์ที่ 8 กุมภาพันธ์ 2564
รฟท. ร่วมโครงการ “เราชนะ” ซื้อบัตรโดยสารผ่านแอปพลิเคชัน “เป๋าตัง” และบัตรสวัสดิการแห่งรัฐ
นายนิรุฒ มณีพันธ์ ผู้ว่าการรถไฟแห่งประเทศไทย กระทรวงคมนาคม เปิดเผยว่า ตามที่คณะรัฐมนตรีได้มีมติให้ดำเนินมาตรการเยียวยาประชาชนผู้ได้รับผลกระทบจากโควิด-19 ภายใต้โครงการ “เราชนะ” จ่ายเงินเยียวยาวงเงิน 7,000 บาท
ให้กับแรงงานนอกระบบประกันสังคม ผู้ประกอบอาชีพอิสระ เกษตรกร ผู้ถือบัตรสวัสดิการแห่งรัฐเพื่อนำไปใช้จ่ายบรรเทาภาระค่าครองชีพผ่านแอพพลิเคชัน “เป๋าตัง”
ขณะนี้ การรถไฟแห่งประเทศไทย (รฟท.) กระทรวงคมนาคม พร้อมให้บริการแก่ผู้ได้รับสิทธิโครงการ “เราชนะ” โดยใช้แอพพลิเคชัน “เป๋าตัง” ซื้อตั๋วโดยสารรถไฟได้ทุกสถานีทั่วประเทศ เริ่มตั้งแต่วันที่ 8 กุมภาพันธ์ 2564 เป็นต้นไป สำหรับผู้มีบัตรสวัสดิการแห่งรัฐ สามารถใช้บัตรสวัสดิการแห่งรัฐซื้อตั๋วโดยสารรถไฟได้ตั้งแต่วันที่ 5 กุมภาพันธ์ - 31 พฤษภาคม 2564 เพื่อช่วยบรรเทาภาระค่าครองชีพการเดินทางแก่ประชาชน และส่งเสริมให้ผู้ใช้บริการเปลี่ยนวิธีการชำระค่าโดยสารแบบไร้เงินสด เพื่อลดการสัมผัสเหรียญกษาปณ์และธนบัตร ช่วยลดความเสี่ยงในการแพร่ระบาดของเชื้อไวรัสโควิด-19
สำหรับผู้ที่ได้รับสิทธิโครงการ “เราชนะ” สามารถซื้อตั๋วโดยสารรถไฟได้โดยยื่นบัตรประชาชนและแจ้งจุดหมายปลายทางที่จะไปแก่เจ้าหน้าที่ ในการชำระเงินให้เปิดแอพพลิเคชันเป๋าตัง และกดใช้สิทธิที่ช่องโครงการ “เราชนะ” เมื่อเข้ามาหน้าโครงการเราชนะแล้ว ให้กดช่องสแกนคิวอาร์โค้ดเพื่อใช้สิทธิ และสแกนคิวอาร์โค้ดหน้าห้องจำหน่ายตั๋วโดยสาร หลังจากนั้นแอพพลิเคชันจะทำการสรุปยอดเงิน เพื่อให้ตรวจสอบราคาตั๋วโดยสารว่าตรงตามที่ระบุหรือไม่ หากถูกต้องให้กดยืนยันการชำระเงินด้วยการกดรหัสผ่านหกหลักเพื่อยืนยันการใช้สิทธิ และระบบจะขึ้นหน้าสลิปเป็นหลักฐานการหักวงเงินตามจำนวนที่ใช้ไป
ส่วนผู้ถือบัตรสวัสดิการแห่งรัฐ สามารถใช้สิทธิซื้อตั๋วโดยสารรถไฟโดยมีขั้นตอนง่าย ๆ เพียงยื่นบัตรประชาชนแนบกับบัตรสวัสดิการแห่งรัฐให้เจ้าหน้าที่จำหน่ายตั๋วรถไฟ และแจ้งจุดหมายปลายทางที่จะไปแก่เจ้าหน้าที่ จากนั้นให้ตรวจสอบความถูกต้องของตั๋วโดยสาร และค่าโดยสารที่ถูกหักไป หากถูกต้องถือว่าเป็นการเสร็จขั้นตอน
อย่างไรก็ตาม ผู้ใช้สิทธิซื้อตั๋วโดยสารด้วยบัตรสวัสดิการแห่งรัฐ หรือสิทธิโครงการเราชนะ จะต้องเป็นเจ้าของบัตรเท่านั้น ไม่สามารถซื้อตั๋วแทนกันได้ และจะต้องเลือกใช้สิทธิโครงการใดโครงการหนึ่งเท่านั้น และไม่สามารถคืนตั๋วโดยสารหรือแลกเปลี่ยนเป็นเงินสด แต่สามารถเปลี่ยนแปลงการเดินทางตามระเบียบที่ รฟท. กำหนดได้
ทั้งนี้ ประชาชนที่มีข้อสงสัย หรือมีความประสงค์จะเดินทางโดยรถไฟ สามารถสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊กแฟนเพจทีมพีอาร์การรถไฟแห่งประเทศไทย
# กองเผยแพร่และประชาสัมพันธ์
สำนักงานปลัดกระทรวงคมนาคม
วันจันทร์ที่ 8 กุมภาพันธ์ 2564
วธ.รับลูก  BCG Model  ของนายกรัฐมนตรี เร่งปรับแผนงานวัฒนธรรมสร้างมูลค่า พัฒนาชุมชนคุณธรรมฯ-ผลิตภัณฑ์วัฒนธรรมไทย CPOT กระตุ้นเศรษฐกิจรากหญ้า สร้างงาน สร้างรายได้ ขณะที่ สวจ.ปทุมธานี
วธ.รับลูก  BCG Model  ของนายกรัฐมนตรี เร่งปรับแผนงานวัฒนธรรมสร้างมูลค่า พัฒนาชุมชนคุณธรรมฯ-ผลิตภัณฑ์วัฒนธรรมไทย CPOT กระตุ้นเศรษฐกิจรากหญ้า สร้างงาน สร้างรายได้ ขณะที่ สวจ.ปทุมธานี ผลิตสื่อให้ความรู้ต้านโควิด 19 มากที่สุด
เมื่อเร็วๆนี้ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานประชุมผู้บริหารสำนักงานปลัดกระทรวงวัฒนธรรม ครั้งที่ 2/2564 ผ่านระบบVideo Conferenceร่วมกับสำนักงานวัฒนธรรมจังหวัด (สวจ.) ทั่วประเทศ โดยมีผู้บริหารและข้าราชการระดับชำนาญการพิเศษ เข้าร่วม ณ ศูนย์ประชุมชั้น 8 กระทรวงวัฒนธรรม(วธ.)
ปลัดวธ. กล่าวว่า ได้แจ้งต่อที่ประชุมให้รับทราบถึงแนวทางปรับใช้งบประมาณปี 2564ให้สอดคล้องกับนโยบายพลเอก ประยุทธ์ จันทร์โอชา นายกรัฐมนตรี เกี่ยวกับยุทธศาสตร์การขับเคลื่อนประเทศไทยด้วยโมเดลเศรษฐกิจBCGพ.ศ.2564-2569พร้อมด้วยคณะกรรมการบริหารการพัฒนาเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว (Bio-Circular-Green Economy : BCG Model)ซึ่งในส่วนของ วธ. เกี่ยวข้องในเรื่องของการอนุรักษ์ฟื้นฟู สร้างคุณค่าความสามารถในการแข่งขัน การพัฒนาชุมชนและเศรษฐกิจฐานรากให้เข้มแข็ง ซึ่งเกี่ยวข้องโดยตรงกับชุมชนคุณธรรมน้อมนำหลักปรัชญาของเศรษฐกิจพอเพียง ขับเคลื่อนด้วยพลัง บวร และผลิตภัณฑ์ทางวัฒนธรรมไทย (Cultural Product of Thailand: CPOT)เช่น งานผ้า เครื่องประดับ เครื่องแต่งกาย ของตกแต่งบ้าน ของที่ระลึก อาหารขอให้สำนักงานวัฒนธรรมจังหวัด ทุกจังหวัดปรับงานพื้นที่ให้สอดคล้องกับBCGโมเดลด้วยอย่างไรก็ตาม ทางสำนักงานปลัด วธ. ขอความร่วมมือ สวจ. ส่งรายชื่อชุมชนคุณธรรมฯ ที่มีศักยภาพในการพัฒนาผลิตภัณฑ์วัฒนธรรมไทยCPOTอย่างน้อยจังหวัดละ 10 ชุมชน ๆ ละ 10 ชิ้น ภายในวันที่ 8 ก.พ.นี้ เพื่อพัฒนาชุมชนคุณธรรมฯ และCPOTอย่างน้อย 500 ชุมชนทั่วประเทศ เชิญผู้ทรงคุณวุฒิมาพัฒนาต่อยอด ให้คำแนะนำ โดยจะมีการจัดงานมหกรรมแกรนด์CPOTเพื่อเปิดโอกาสชุมชนคุณธรรมฯ แลกเปลี่ยนเรียนรู้ นำสินค้ามาจำหน่าย สร้างงาน สร้างรายได้
ปลัดวธ. กล่าวต่อไปว่า ส่วนเรื่องสถานการณ์การแพร่ระบาดโรคติดเชื้อไวรัสโคโรนา 2019 หรือโควิด 19 ขอให้หน่วยงานต่างๆ ปฏิบัติตามแนวทางของกระทรวงสาธารณสุข (สธ.) อย่างเคร่งครัด พร้อมจัดทำสื่อประชาสัมพันธ์สร้างความรู้ความเข้าใจรณรงค์ป้องกันเฝ้าระวังควบคุมโรคโควิด 19 อย่างต่อเนื่อง โดยที่ผ่านมาได้รับรายงานว่า วธ. ทำสื่อประชาสัมพันธ์เกี่ยวกับโรคโควิด 19ภายใต้การนำพลัง บวร ชุมชนคุณธรรมฯ และ สวจ.ทั่วประเทศทั้งในรูปแบบรายการวิทยุ รายการโทรทัศน์ ช่องทางออนไลน์ คลิ๊ปวิดิโอ อินโฟกราฟิก ไปยังภาคีเครือข่ายทางวัฒนธรรมและหน่วยงานที่เกี่ยวข้อง พร้อมทั้งรายงานการดำเนินงานไปยังศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (ศบค.) ด้วย โดยภาพรวมจังหวัดที่จัดทำสื่อประชาสัมพันธ์โควิด 19 มากที่สุด ได้แก่ สวจ.ปทุมธานี 329 ชิ้นรองลงมา สวจ.ขอนแก่น 133 ชิ้น และ สวจ.ระยอง 81 ชิ้น ซึ่งต้องขอชื่นชมและขอบคุณในความร่วมมือดังกล่าว
นอกจากนี้ยังได้แจ้งให้ สวจ.ทั่วประเทศ ทราบว่าขณะนี้ทางกองทุนพัฒนาสื่อปลอดภัยสร้างสรรค์ กำลังเปิดเพื่อขอรับทุนสนับสนุนการผลิตสื่อสร้างสรรค์และการจัดกิจกรรมการเฝ้าระวังและรู้เท่าทันสื่อ ดังนั้น ขอให้แต่ละจังหวัดพิจารณาว่ามีโครงการใดที่เหมาะสมในการรับทุน พร้อมกับเร่งดำเนินงานตามแผนพัฒนาสื่อปลอดภัยและสร้างสรรค์ให้เกิดเป็นรูปธรรมมากที่สุดด้วย
วันจันทร์ที่ 8 กุมภาพันธ์ 2564
พม. รับมอบเครื่องอุปโภคบริโภคที่จำเป็น จากบริษัท แอคท์นาว ชิลเดรนส์ คอนซัลติ้ง จำกัด เพื่อช่วยเหลือกลุ่มเปราะบางตามโครงการ พม. Mobile “ปันสุข สู่ชุมชน”
พม. รับมอบเครื่องอุปโภคบริโภคที่จำเป็น จากบริษัท แอคท์นาว ชิลเดรนส์ คอนซัลติ้ง จำกัด เพื่อช่วยเหลือกลุ่มเปราะบางตามโครงการ พม. Mobile “ปันสุข สู่ชุมชน” ไม่ว่าคุณจะอยู่ที่ไหน พม. จะตามไปเยี่ยม
วันนี้ (8 ก.พ. 64) เวลา 11.00 น. ที่บริเวณโถงชั้น 1 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) เป็นประธานในพิธีรับมอบเครื่องบริโภค รวมมูลค่า 778,604 บาท จากคุณสุชาดา กุลตันติกร ผู้จัดการ บริษัท แอคท์นาว ชิลเดรนส์ คอนซัลติ้ง จำกัด เพื่อสนับสนุนการดำเนินโครงการ พม. Mobile "พม. ปันสุข สู่ชุมชน" ไม่ว่าคุณจะอยู่ที่ไหน พม.จะตามไปเยี่ยม และตู้ “พม. ปันสุข” สำหรับการช่วยเหลือกลุ่มเปราะบางและประชาชนที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19)
นางสาวแรมรุ้ง กล่าวว่า กระทรวง พม. ได้ดำเนินโครงการ พม. Mobile “ปันสุข สู่ชุมชน” ไม่ว่าคุณจะอยู่ที่ไหน พม. จะตามไปเยี่ยม เพื่อเข้าไปช่วยเหลือกลุ่มเปราะบาง อาทิ เด็ก เยาวชน ผู้สูงอายุ คนพิการ คนไร้บ้าน และผู้ด้อยโอกาส เป็นต้น รวมทั้งผู้มีรายได้น้อย ที่ได้รับผลกระทบจากโรคโควิด-19 ระลอกใหม่ โดยรถ พม. Mobile จะนำเครื่องอุปโภคบริโภคที่จำเป็น เข้าไปในชุมชนที่เป็นพื้นที่ปิดและมีความยากลำบากในการดำเนินชีวิต โดยในวันนี้ บริษัท แอคท์นาว ชิลเดรนส์ คอนซัลติ้ง จำกัด ได้นำเครื่องอุปโภคบริโภคที่จำเป็นมาบริจาค เพื่อสนับสนุนโครงการฯ และ ตู้ “พม. ปันสุข” ประกอบด้วย 1) ข้าวสาร ถุงละ 5 กิโลกรัม จำนวน 2,500 ถุง 2) น้ำมันพืช จำนวน 2,400 ขวด 3) ปลากระป๋อง จำนวน 25,000 กระป๋อง 4) น้ำดื่ม จำนวน 2,400 ขวด 5) น้ำปลา จำนวน 1,800 ขวด และ 6) นมกล่องรสจืด จำนวน 7,308 กล่อง ทั้งนี้ สำหรับตู้ “พม. ปันสุข” จะมีบริการตั้งอยู่หน้าบริเวณกระทรวงฯ โดยการนำสิ่งของที่ได้รับจากการบริจาค ใส่ในตู้แจกจ่ายให้กลุ่มเป้าหมาย เพื่อช่วยบรรเทาความเดือดร้อนด้านการดำรงชีวิตให้แก่ผู้ได้รับผลกระทบจากโรคโควิด-19
นางสาวแรมรุ้ง กล่าวเพิ่มเติมว่า กระทรวง พม. ขอขอบคุณ บริษัท แอคท์นาว ชิลเดรนส์ คอนซัลติ้ง จำกัด สำหรับการช่วยเหลือกลุ่มเปราะบางที่ได้รับผลกระทบจากโรคโควิด-19 ด้วยการมอบเครื่องอุปโภคบริโภคที่จำเป็น โดยกระทรวง พม. จะนำไปส่งมอบโดยเร็วที่สุด ทั้งนี้ ขอเชิญชวนร่วมกันบริจาคเงินและสิ่งของ เพื่อช่วยเหลือกลุ่มเปราะบางและประชาชนที่ประสบปัญหาเดือดร้อนและอยู่ในภาวะยากลำบากจากการแพร่ระบาดของโรคโควิด-19 ที่ศูนย์รับบริจาคกระทรวง พม. โทร. 0 2659 6476 หรือศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง
วันจันทร์ที่ 8 กุมภาพันธ์ 2564
ถูกทำร้ายร่างกาย...เรียกค่าสินไหมทดแทนได้
...
ในชีวิตจริง คงไม่มีใครอยากถูกทำร้าย
หรือตกเป็นเหยื่ออาชญากรรม
แต่ถ้าต้องกลายเป็น “ผู้เสียหาย”
ท่านก็สามารถเรียกร้องสิทธิ
ตาม พ.ร.บ. ค่าตอบแทนผู้เสียหาย
และค่าทดแทน และค่าใช้จ่ายแก่จำเลย
ในคดีอาญา พ.ศ. 2544
.
กรณีทั่วไป :
- ค่ารักษาพยาบาลไม่เกิน 30,000 บาท
- ค่าฟื้นฟูสมรรถภาพทางร่างกาย
และจิตใจ ไม่เกิน 20,000 บาท
- ค่าขาดประโยชน์ในช่วงที่
ไม่สามารถประกอบอาชีพ
วันละไม่เกิน 200 บาท
ระยะเวลาไม่เกิน 1 ปี
.
กรณีเสียชีวิต :
- หากเสียชีวิตจะได้รับ ตั้งแต่ 30,000 บาท
แต่ไม่เกิน 100,000 บาท
- ค่าจัดการศพ จำนวน 20,000 บาท
- ค่าขาดอุปการะเลี้ยงดูไม่เกิน 30,000 บาท
- ค่าเสียหายอื่นตามที่คณะกรรมการ
เห็นสมควรแต่ไม่เกิน 30,000 บาท
.
การยื่นคำขอรับเงินตอบแทน
ต้องยื่นคำขอภายใน 1 ปี นับจากวันเกิดเหตุ
.
สอบถามเพิ่มเติมโทร
สายด่วนยุติธรรม 1111 กด 77
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 8 กุมภาพันธ์ 2564
พุ่งขึ้น! 4 อันดับ ดัชนีนวัตกรรมไทย
...
บลูมเบิร์กจัดอันดับเขตเศรษฐกิจ
ที่มีนวัตกรรมมากที่สุดประจำปี 2564
ยกให้ไทยเป็นที่ 36 จาก 60 แห่ง
ซึ่งดีขึ้นจากปีที่แล้วถึง 4 อันดับ
.
สะท้อนว่าการใช้นวัตกรรมต่าง ๆ ของไทย
มีประสิทธิภาพในสายตาชาวโลก
โดยเฉพาะการบริหารสถานการณ์โควิด-19
ที่ใช้เทคโนโลยีตรวจคัดกรองและติดตามโรค
และยังประกาศโมเดลเศรษฐกิจ BCG เป็นวาระชาติ
ขับเคลื่อนเศรษฐกิจหลังยุคโควิด-19 ด้วย
.
ที่สำคัญนโยบายไทยแลนด์ 4.0 ที่ทำมาตั้งแต่ต้น
ได้ส่งเสริมให้ไทยเป็นฐานการผลิตนวัตกรรม
ล่าสุดบริษัทอวกาศระดับโลก
Swedish Space Corporation (SSC)
เข้ามาลงทุนในพื้นที่เขตเศรษฐกิจพิเศษ จ.ชลบุรี แล้ว
.
สำหรับปีนี้เกณฑ์พิจารณาของบลูมเบิร์ก
มีทั้งค่าใช้จ่ายด้านการวิจัยพัฒนานวัตกรรมต่อ GDP
มูลค่าเพิ่มจากอุตสาหกรรมการผลิต
สัดส่วน GDP ต่อประชากรผู้มีงานทำ
สัดส่วนบริษัทเทคโนโลยีสูง
สัดส่วนผู้เรียนและบัณฑิตสายวิทย์และวิศวกรรม
จำนวนนักวิจัย และจำนวนการได้รับสิทธิบัตร
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 8 กุมภาพันธ์ 2564
ปรับโฉมท่าเรือเกาะสมุยรับ นทท. คาดพร้อมใช้ปี 2567
...
เริ่มแล้วนะครับ กับการปรับโฉมครั้งใหญ่
ของท่าเรือเกาะสมุย จ.สุราษฎร์ธานี
ศูนย์กลางเชื่อมต่อการเดินทางไปยังเกาะยอดฮิต
อย่างเกาะพะงัน เกาะเต่า เกาะนางยวน และเกาะม้า
.
ขานรับนโยบายรัฐบาลในการพัฒนาด้านคมนาคมขนส่ง
ให้ได้มาตรฐานและปลอดภัย พร้อมรองรับนักท่องเที่ยว
ที่คาดว่าจะเดินทางมาบ้านเราเป็นจำนวนมาก
หากสถานการณ์โรคโควิด-19 คลี่คลาย
.
ทั้งการปรับปรุงโครงสร้างท่าเทียบเรือเกาะสมุย 864 ตร.ม.
การเพิ่มพื้นที่สะพานทางเดิน 2,340 ตร.ม.
สร้างอาคารพักคอยรองรับผู้โดยสารเรือครุยส์ 1,800 ตร.ม.
และอาคารพักคอยด้านหลังท่าเทียบเรือ 182.25 ตร.ม.
ด้วยรูปแบบที่ทันสมัย ได้มาตรฐานความปลอดภัย
โดยคาดว่าจะดำเนินการแล้วเสร็จในปี 2567
.
ท่าเรือเกาะสมุยโฉมใหม่นี้
นอกจากจะช่วยส่งเสริมด้านการท่องเที่ยวแล้ว
ยังช่วยรองรับการขยายตัวด้านเศรษฐกิจฝั่งอ่าวไทย
ให้ประชาชนในพื้นที่มีรายได้และมีคุณภาพชีวิตที่ดีขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 8 กุมภาพันธ์ 2564
ปลัดวธ.เป็นประธานการประชุมคณะทำงานโฆษกกระทรวงวัฒนธรรม ครั้งที่ ๑/๒๕๖๔
ปลัดวธ.เป็นประธานการประชุมคณะทำงานโฆษกกระทรวงวัฒนธรรม ครั้งที่ ๑/๒๕๖๔
วันที่ ๘ กุมภาพันธ์ ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมคณะทำงานโฆษกกระทรวงวัฒนธรรม ครั้งที่ ๑/๒๕๖๔ โดยมี นางพิมพ์กาญจน์ ชัยจิตร์สกุล ที่ปรึกษากระทรวงวัฒนธรรม นางนนทพร พรประยุทธ วันงาม ที่ปรึกษากระทรวงวัฒนธรรม นายประสพ เรียงเงิน รองปลัดกระทรวงวัฒนธรรม นางสาวเพชรรัตน์ สายทอง ผู้ช่วยปลัดกระทรวงวัฒนธรรม ผู้บริหารหน่วยงานในสังกัดกระทรวงวัฒนธรรม และเจ้าหน้าที่ที่เกี่ยวข้องเข้าร่วม ณ ศูนย์ประชุมชั้น ๘ กระทรวงวัฒนธรรม
วันจันทร์ที่ 8 กุมภาพันธ์ 2564
กระทรวงคมนาคมร่วมสนับสนุนโครงการ “เราชนะ” ลดภาระค่าครองชีพให้กับประชาชนและช่วยเหลือผู้ประกอบการในช่วงสถานการณ์การแพร่ระบาดของเชื้อไวรัส COVID-19
วันจันทร์ที่ 8 กุมภาพันธ์ 2564
“ทส. MOU กับ สำนักนายก มหาดไทย และ พม. เพื่อยกระดับให้ท้องถิ่น สามารถดูแลทรัพยากรธรรมชาติและสิ่งแวดล้อมได้ด้วยตนเองอย่างยั่งยืน”
“ทส. MOU กับ สำนักนายก มหาดไทย และ พม. เพื่อยกระดับให้ท้องถิ่น สามารถดูแลทรัพยากรธรรมชาติและสิ่งแวดล้อมได้ด้วยตนเองอย่างยั่งยืน”
“ทส. MOU กับ สำนักนายก มหาดไทย และ พม. เพื่อยกระดับให้ท้องถิ่น สามารถดูแลทรัพยากรธรรมชาติและสิ่งแวดล้อมได้ด้วยตนเองอย่างยั่งยืน”
วันที่ 8 กุมภาพันธ์ 2564 เวลา 13.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายพงศ์บุณย์ ปองทอง รองปลัดกระทรวงทรัพยากรธรรมชาติและสิ่งแวดล้อม ร่วมเป็นสักขีพยานในพิธีลงนามบันทึความร่วมมือ (MOU) ในการสนับสนุนการกระจายอำนาจด้านทรัพยากรธรรมชาติและสิ่งแวดล้อม โดยมี นายวิษณุ เครืองาม รองนายกรัฐมนตรี เป็นประธาน ณ ห้องประชุม 301 ตึกบัญชาการ 1 ทำเนียบรัฐบาล
สำหรับการลงนาม MOU ครั้งนี้ เป็นการลงนามระหว่าง กระทรวงทรัพยากรธรรมชาติและสิ่งแวดล้อม โดย กรมป่าไม้ กรมอุทยานแห่งชาติ สัตว์ป่า และพันธุ์พืช กรมทรัพยากรทางทะเลและชายฝั่ง ร่วมกับ สำนักงานปลัดสำนักนายกรัฐมนตรี กรมส่งเสริมการปกครองท้องถิ่น และ สถาบันพัฒนาองค์กรชุมชน (องค์การมหาชน) มีจำนวน 3 เรื่อง ได้แก่ การบริหารจัดการควบคุมไฟป่า การบริหารจัดการคุณภาพชีวิตประชาชนในพื้นที่ป่า และ การจัดทำข้อมูลสนับสนุนซึ่งกันและกัน ทั้งนี้ เพื่อเป็นการกระจายอำนาจและยกระดับการทำงาน ให้องค์การปกครองส่วนท้องถิ่น (อปท.) สามารถบริหารจัดการ รวมถึงดูแลทรัพยากรธรรมชาติและสิ่งแวดล้อมด้วยตนเองได้อย่างยั่งยืนในอนาคต
นายวิษณุ กล่าวว่า “การดูแลทรัพยากรธรรมชาติและสิ่งแวดล้อม ในระดับท้องถิ่นนั้น เป็นเรื่องที่มีความซับซ้อนอยู่มาก แต่การลงนามความร่วมมือนี้ จะยกระดับการทำงานของท้องถิ่น ให้มีความชัดเจนมากยิ่งขึ้น เกิดเป็นการนำร่อง ที่สามารถประยุกต์ไปสู่การดำเนินงานในด้านอื่น ๆ ได้”
อนึ่ง ในพิธีดังกล่าว ยังได้มี รัฐมนตรีว่าการกระทรวงการพัฒนาสังคมและความมั่นคงของมนุษย์ ชมรมผู้รับพระราชทานทุนมูลนิธิอานันทมหิดล รวมถึงผู้บริหารของหน่วยงานต่าง ๆ ที่เกี่ยวข้องร่วมเป็นสักขีพยานในการลงนามความร่วมมือนี้ด้วย ก่อนที่ รัฐมนตรีว่าการกระทรวงทรัพยากรธรรมชาติและสิ่งแวดล้อม จะนำรองนายกรัฐมนตรี เดิมเยี่ยมชมนิทรรศการของแต่ละหน่วยงานที่นำมาจัดแสดง
วันจันทร์ที่ 8 กุมภาพันธ์ 2564
กรมการขนส่งทางบกแจ้งผู้ต้องการต่ออายุใบอนุญาตขับรถส่วนบุคคลที่สิ้นอายุเกิน 1 ปีขึ้นไป สามารถอบรมออนไลน์ผ่านระบบ e-Learning ได้แล้ว สะดวก ลดขั้นตอน ลดระยะเวลา
นางจันทิรา บุรุษพัฒน์ รองอธิบดีกรมการขนส่งทางบก กระทรวงคมนาคม เปิดเผยว่า ตามที่กรมการขนส่งทางบก (ขบ.) ได้พัฒนาระบบการอบรมต่ออายุใบอนุญาตขับรถผ่านระบบ e-Learning ทางเว็บไซต์ www.dlt-elearning.com
สำหรับการอบรมเพื่อขอต่ออายุใบอนุญาตขับรถล่วงหน้าก่อนวันสิ้นอายุไม่เกิน 90 วัน หรือการขอต่ออายุใบอนุญาตขับรถกรณีใบอนุญาตขับรถสิ้นอายุไม่เกิน 1 ปี โดยมีการอบรม 3 ประเภท ได้แก่ การอบรมต่ออายุใบอนุญาตขับรถส่วนบุคคล การอบรมต่ออายุใบอนุญาตขับรถขนส่ง และการอบรมต่ออายุใบอนุญาตขับรถสาธารณะ พบว่าช่วยอำนวยความสะดวกแก่ประชาชนที่ต้องการต่อใบอนุญาตขับรถ เนื่องจากสามารถเข้าอบรม e-Learning ผ่านเว็บไซต์ได้ด้วยตนเองจากสถานที่ใดก็ได้ ตลอด 24 ชั่วโมง
ดังนั้น เพื่อเป็นการอำนวยความสะดวกและตอบสนองความต้องการของประชาชนมากยิ่งขึ้น ขบ. ได้พัฒนาการอบรมออนไลน์เพิ่มอีก 1 ประเภท ได้แก่ การอบรมต่ออายุใบอนุญาตขับรถส่วนบุคคลที่สิ้นอายุเกิน 1 ปีขึ้นไป ใช้ระยะเวลาในการอบรมจำนวน 2 ชั่วโมง รองรับผู้ต้องการต่ออายุใบอนุญาตขับรถยนต์ส่วนบุคคล รถจักรยานยนต์ส่วนบุคคล และรถยนต์สามล้อส่วนบุคคล ที่สิ้นอายุเกิน 1 ปีขึ้นไป หลังจากอบรมเรียบร้อยแล้วต้องบันทึกผลการอบรมไว้เป็นหลักฐาน และมาดำเนินการตามขั้นตอนการต่ออายุใบอนุญาตขับรถที่สำนักงานขนส่งทุกแห่งทั่วประเทศ โดยขั้นตอนจะแตกต่างจากการอบรม 3 ประเภทก่อนหน้านี้ เนื่องจากการต่ออายุใบอนุญาตขับรถส่วนบุคคลที่สิ้นอายุเกิน 1 ปีขึ้นไป จะต้องเข้ารับการทดสอบข้อเขียนหรือทดสอบขับรถเพิ่มเติมแล้วแต่กรณีด้วย
การอบรมผ่านระบบ e-Learning ทางเว็บไซต์ www.dlt-elearning.com ทั้ง 4 ประเภท ได้แก่ การอบรมต่ออายุใบอนุญาตขับรถส่วนบุคคล การอบรมต่ออายุใบอนุญาตขับรถขนส่ง การอบรมต่ออายุใบอนุญาตขับรถสาธารณะ และการอบรมต่ออายุใบอนุญาตขับรถส่วนบุคคล ที่สิ้นอายุเกิน 1 ปีขึ้นไปที่เพิ่มขึ้นมาใหม่นั้น นอกจากจะเป็นการลดขั้นตอนและระยะเวลาการมาติดต่อกับทางราชการของประชาชนแล้ว ยังลดความเสี่ยงจากกิจกรรมที่มีการรวมกลุ่มคนในห้องอบรมเป็นระยะเวลานาน สอดคล้องตามมาตรการทางด้านสาธารณสุขป้องกันการแพร่ระบาดของโรคติดเชื้อไวรัส COVID-19 โดยผลการอบรมออนไลน์มีอายุ 90 วัน นับแต่วันที่ผ่านการอบรม เพื่อให้มีระยะเวลาในการจองคิวล่วงหน้าและเตรียมเอกสารประกอบการดำเนินการให้เรียบร้อย ซึ่งตั้งแต่วันที่ 19 กุมภาพันธ์ 2564 เป็นต้นไป การดำเนินการด้านใบอนุญาตขับรถตามกฎหมายว่าด้วยรถยนต์ และกฎหมายว่าด้วยการขนส่งทางบก ทั้งการขอใหม่ เปลี่ยนชนิด และต่ออายุต้องใช้ใบรับรองแพทย์เป็นเอกสารประกอบในการดำเนินการด้วย ส่วนการอบรมสำหรับผู้ขอรับใบอนุญาตขับรถใหม่ที่ยังไม่เคยมีใบอนุญาตขับรถมาก่อนนั้น ปัจจุบันยังไม่มีการบรรจุไว้ในการอบรมออนไลน์ เนื่องจากจำเป็นต้องมีความเข้มข้นทั้งเรื่องของการอบรมและการสอบปฏิบัติที่ผู้ขอรับต้องเข้ามาแสดงตน ต้องผ่านการอบรมและทดสอบด้วยตนเอง สำหรับผู้ต้องการดำเนินการด้านใบอนุญาตขับรถขอให้จองคิวล่วงหน้าผ่านแอปพลิเคชัน DLT Smart Queue ดาวน์โหลดฟรี iOS: https://apple.co/2GIHARd แอนดรอยด์: http://bit.ly/2IkLpyO หรือเว็บไซต์ https://gecc.dlt.go.th ของกรมการขนส่งทางบก
#กองเผยแพร่และประชาสัมพันธ์
สำนักงานปลัดกระทรวงคมนาคม
วันจันทร์ที่ 8 กุมภาพันธ์ 2564
ผู้บริหาร ก.อุตฯ ลงพื้นที่เยี่ยมชมโรงงานบริหารจัดการกากอุตสาหกรรม จ.อยุธยา
ผู้บริหาร ก.อุตฯ ลงพื้นที่เยี่ยมชมโรงงานบริหารจัดการกากอุตสาหกรรม จ.อยุธยา
วันนี้ (8 กุมภาพันธ์ 2564) กระทรวงอุตสาหกรรม โดยนายกฤชนนท์ อัยยะปัญญา เลขานุการรัฐมนตรีว่าการกระทรวงอุตสาหกรรม นายจุลพงษ์ ทวีศรี รองปลัดกระทรวงอุตสาหกรรม นายทองชัย ชวลิตพิเชฐ ผู้อำนวยการสำนักงานเศรษฐกิจอุตสาหกรรม พร้อมด้วย นายสรวุฒิ เนื่องจำนงค์ ประธานคณะกรรมาธิการวัตถุอันตราย สภาผู้แทนราษฎร ร่วมลงพื้นที่ตรวจเยี่ยมโรงงานในจังหวัดพระนครศรีอยุธยา เพื่อศึกษาระบบการจัดการกากอุตสาหกรรมของโรงงานอุตสาหกรรมในพื้นที่ที่มีระบบการจัดการที่ดี และคำนึงถึงสิ่งแวดล้อม
นายกฤชนนท์ อัยยะปัญญา เลขานุการรัฐมนตรีว่าการกระทรวงอุตสาหกรรม กล่าวว่า นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ได้ให้ความสำคัญกับการประกอบกิจการของภาคเอกชนที่เป็นมิตรกับสิ่งแวดล้อม การลงพื้นที่ครั้งนี้ก็เพื่อเยี่ยมชมโรงงานที่มีระบบการบริหารจัดการกากอุตสาหกรรมที่มีประสิทธิภาพ มีระบบการจัดการที่ดี มีมาตรฐานและไม่ส่งผลกระทบต่อชุมชน ซึ่งตรงกับนโยบายรัฐบาล เรื่องแนวคิดเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green (BCG) Economy) หรือ BCG ซึ่งนับเป็นโรงงานอุตสาหกรรมรายแรกๆที่มีระบบการจัดการกากอุตสาหกรรมแบบครบวงจร และเป็นต้นแบบให้โรงงานอื่น ๆ ในอนาคตได้
โดยการลงพื้นที่ในครั้งนี้ประกอบด้วย โรงงาน 3 แห่ง ได้แก่ 1)บริษัท รีคัฟเวอรี่ เฮ้าส์ จำกัด ประกอบกิจการโรงไฟฟ้า โดยใช้ระบบแปรรูปกากอุตสาหกรรมเพื่อใช้ประโยชน์ด้านพลังงาน Refuse Derived Fuel (RDF) or Solid Recovered Fuel (SRF) โดยคัดแยกและแปรรูปกากอุตสาหกรรมที่มีคุณสมบัติเหมาะสม นำไปผลิตเชื้อเพลิงทดแทน ในการผลิตกระแสไฟฟ้าโดยใช้เชื้อเพลิงจากขยะอุตสาหกรรม เช่น เศษไม้ เศษผ้า มาแปรสภาพเป็นพลังงาน ซึ่งมีกำลังการผลิต 7 เมกะวัตต์ต่อวัน เพื่อนำมาใช้ภายในโรงงาน 1.5 เมกะวัตต์ และจำหน่ายให้ กฟผ. 5.5 เมกะวัตต์ 2)บริษัท เบตเตอร์ เวสท์ แคร์ จำกัด ประกอบกิจการ ทำเชื้อเพลิงผสมจากของเหลวที่มีค่าพลังงานความร้อน นำสารละลายเคมีที่ผ่านการใช้งานแล้ว สารเคมีจำพวกกรดและด่างที่ไม่ใช้แล้วมาผ่านกรรมวิธีทางอุตสาหกรรมเพื่อนำกลับมาใช้ใหม่ และ 3)บริษัท เบตเตอร์ เวิลด์ กรีน จำกัด (มหาชน) ประกอบกิจการผลิตเชื้อเพลิงจากขยะอุตสาหกรรม เพื่อใช้เป็นเชื้อเพลิงสำหรับโรงงานผลิตกระแสไฟฟ้า